**NÁRODNÁ RADA SLOVENSKEJ REPUBLIKY**

**VIII. volebné obdobie**

Číslo: CRD-81/2023

**1358a**

# Spoločná správa

**výborov Národnej rady Slovenskej republiky o prerokovaní návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov (tlač 1358)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre sociálne veci ako gestorský výbor **k návrhu** poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov **(tlač 1358)** (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky:

**I.**

Národná rada Slovenskej republiky uznesením č. 2017 zo 14. februára 2023 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre sociálne veci.

Určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie predmetného návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh poslankyne Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov **(tlač 1358)** **prerokovali a odporučili** Národnej rade Slovenskej republiky **schváliť**:

Ústavnoprávny výbor Národnej rady Slovenskej republiky uznesením č. 686 z 8. marca 2023,

Výbor Národnej rady Slovenskej republiky pre sociálne veci uznesením č. 256 z 13. marca 2023.

**IV.**

Z uznesení výborov Národnej rady Slovenskej republiky uvedených v III. bode tejto spoločnej správy vyplýva tento pozmeňujúci návrh:

Čl. I znie:

**„Čl. I**

Zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení zákona č. 177/2018 Z. z., zákona č. 322/2019 Z. z. a zákona č. 484/2021 Z. z. sa mení a dopĺňa takto:

1. V § 2 ods. 2 sa na konci bodka nahrádza čiarkou a pripájajú sa tieto slová: „ak § 5a neustanovuje inak.“.
2. V § 5 ods. 5 sa za slovo „programov“ vkladajú slová „vrátane doby trvania špecializačných vzdelávacích programov“.
3. Za § 5 sa vkladá § 5a, ktorý znie:

**„§ 5a**

(1) Podmienka odbornej spôsobilosti na výkon špecializovanej odbornej činnosti sociálnym pracovníkom podľa § 3 ods. 2 písm. a) sa považuje za splnenú najdlhšie do štyroch rokov odo dňa

1. vzniku prvého pracovnoprávneho vzťahu alebo obdobného pracovného vzťahu dohodnutého na výkon príslušnej špecializovanej odbornej činnosti,
2. prvej zmeny druhu práce na výkon príslušnej špecializovanej odbornej činnosti.

(2) Do doby podľa odseku 1 sa nezapočítava obdobie, ktoré ustanoví vláda nariadením.“.

1. V § 13 ods. 1 písm. b) sa na konci čiarka nahrádza bodkočiarkou a pripájajú sa tieto slová: „§ 5a sa v tomto prípade neuplatní,“.
2. V § 13 ods. 1 písm. c) za slovo „programu“ vkladajú slová „na výkon nadstavbovej odbornej činnosti (ďalej len „nadstavbový vzdelávací program“)“.
3. V § 13 ods. 2 a 4 celom texte sa slová „vzdelávací program“ vo všetkých tvaroch nahrádzajú slovami „nadstavbový vzdelávací program“ v príslušnom tvare.
4. V § 13 ods. 4 sa za slovo „programov“ vkladajú slová „vrátane doby trvania nadstavbových vzdelávacích programov“.
5. V § 15 ods. 1 písm. c) sa za slová „alebo o absolvovaní“ vkladá slovo „nadstavbového“.
6. Nadpis tretej časti znie:

„**AKREDITÁCIA VZDELÁVACIEHO PROGRAMU**“.

1. V § 28 odsek 1 znie:

„(1) Ministerstvo práce, sociálnych vecí a rodiny Slovenskej republiky (ďalej len „ministerstvo“) rozhoduje po predchádzajúcom vyjadrení akreditačnej komisie o akreditácii vzdelávacieho programu, ktorým je

1. špecializačný vzdelávací program,
2. nadstavbový vzdelávací program,
3. vzdelávací program sústavného vzdelávania v sociálnej práci,
4. vzdelávací program sústavného vzdelávania v nadstavbovej odbornej činnosti.“.
5. § 29 vrátane nadpisu nad paragrafom znie:

„**Podmienky udelenia akreditácie na vzdelávací program**

**§ 29**

(1) Podmienkou udelenia akreditácie na špecializačný vzdelávací program, akreditácie na nadstavbový vzdelávací program, akreditácie na vzdelávací program sústavného vzdelávania v sociálnej práci a akreditácie na vzdelávací program sústavného vzdelávania v nadstavbovej odbornej činnosti (ďalej len „akreditácia“) je

1. skutočnosť, že žiadateľ o udelenie akreditácie je vzdelávacia inštitúcia,
2. skutočnosť, že
3. špecializačný vzdelávací program zodpovedá štandardom ustanoveným nariadením podľa § 5 ods. 5,
4. nadstavbový vzdelávací program zodpovedá štandardom ustanoveným nariadením podľa § 13 ods. 4,
5. vzdelávací program sústavného vzdelávania v sociálnej práci je zameraný na udržiavanie, zdokonaľovanie a dopĺňanie vedomostí a zručností potrebných na výkon sociálnej práce,
6. vzdelávací program sústavného vzdelávania v nadstavbovej odbornej činnosti je zameraný na udržiavanie, zdokonaľovanie a dopĺňanie vedomostí a zručností potrebných na výkon nadstavbovej odbornej činnosti,
7. zabezpečenie vykonania špecializačnej skúšky a odbornej skúšky spôsobom ustanoveným týmto zákonom, ak žiadateľ žiada o udelenie akreditácie na špecializačný vzdelávací program alebo na nadstavbový vzdelávací program,
8. zabezpečenie odborne spôsobilého a lektorsky spôsobilého
9. garanta vzdelávacieho programu,
10. lektorského zboru pre vzdelávací program,
11. utvorenie materiálno-technických podmienok na uskutočňovanie vzdelávacieho programu,
12. prax vzdelávacej inštitúcie vo vykonávaní vzdelávacích aktivít v oblasti súvisiacej so sociálnou prácou alebo s nadstavbovými odbornými činnosťami, ak žiadateľ žiada o udelenie akreditácie na špecializačný vzdelávací program alebo na nadstavbový vzdelávací program a
13. neodňatie akreditácie podľa § 32 ods. 2 písm. a) a b) v období dvoch rokov pred podaním žiadosti o udelenie akreditácie.

(2) Garant špecializačného vzdelávacieho programu alebo nadstavbového vzdelávacieho programu je odborne spôsobilý, ak

1. získal vysokoškolské vzdelanie tretieho stupňa alebo mu bol udelený vedecko-pedagogický titul8) v odbore, ktorého sa vzdelávací program týka,
2. má najmenej päť rokov praxe v odbore, ktorého sa vzdelávací program týka.

(3) Garant vzdelávacieho programu sústavného vzdelávania v sociálnej práci alebo vzdelávacieho programu sústavného vzdelávania v nadstavbovej odbornej činnosti je odborne spôsobilý, ak

1. získal vysokoškolské vzdelanie najmenej druhého stupňa v odbore, ktorého sa vzdelávací program týka,
2. má najmenej tri roky praxe v odbore, ktorého sa vzdelávací program týka.

(4) Lektor špecializačného vzdelávacieho programu alebo nadstavbového vzdelávacieho programu je odborne spôsobilý, ak

1. získal vysokoškolské vzdelanie najmenej druhého stupňa v odbore, ktorého sa lektorská činnosť týka,
2. má najmenej tri roky praxe v odbore, ktorého sa lektorská činnosť týka.

(5) Lektor vzdelávacieho programu sústavného vzdelávania v sociálnej práci alebo vzdelávacieho programu sústavného vzdelávania v nadstavbovej odbornej činnosti je odborne spôsobilý, ak

1. získal vysokoškolské vzdelanie najmenej druhého stupňa v odbore, ktorého sa lektorská činnosť týka,
2. má najmenej dva roky praxe v odbore, ktorého sa lektorská činnosť týka.

(6) Garant vzdelávacieho programu je lektorsky spôsobilý, ak má najmenej tri roky pedagogickej činnosti alebo lektorskej činnosti. Lektor vzdelávacieho programu je lektorsky spôsobilý, ak má najmenej jeden rok pedagogickej činnosti alebo lektorskej činnosti.

(7) Podmienka odbornej praxe lektora podľa odseku 4 písm. b) alebo odseku 5 písm. b) sa považuje za splnenú, ak lektor vzdelávacieho programu je vysokoškolský učiteľ alebo má udelený vedecko-pedagogický titul8) a predmetom jeho predpokladanej lektorskej činnosti má byť oblasť jeho pedagogickej činnosti alebo oblasť, v ktorej mu bol udelený vedecko-pedagogický titul.8) Akreditačná komisia môže odporučiť uznanie podmienky odbornej praxe lektora podľa odseku 4 písm. b) alebo odseku 5 písm. b) alebo uznanie podmienky pedagogickej činnosti alebo lektorskej činnosti lektora podľa odseku 6 druhej vety za splnenú, ak to umožňuje zameranie predpokladanej lektorskej činnosti.

(8) Odborná spôsobilosť podľa odsekov 2 až 5 sa preukazuje doloženým dokladom o absolvovaní príslušného vysokoškolského štúdia vydaným vysokou školou alebo doloženým rozhodnutím o uznaní dokladu o takom vzdelaní podľa osobitného predpisu2) a potvrdením o dĺžke odbornej praxe.

(9) Lektorská spôsobilosť podľa odseku 6 sa preukazuje potvrdením vzdelávacej inštitúcie o výkone lektorskej činnosti alebo pedagogickej činnosti s uvedením obsahového zamerania a jej rozsahu; vysokoškolský učiteľ preukazuje splnenie podmienky lektorskej spôsobilosti potvrdením od zamestnávateľa.“.

1. V § 30 ods. 1 písm. c) sa vypúšťajú slová „špecializačného vzdelávacieho programu alebo“.
2. V § 30 ods. 1 písm. d) sa na konci bodka nahrádza čiarkou a pripájajú sa tieto slová: „ak ide o žiadosť o udelenie akreditácie na špecializačný vzdelávací program alebo nadstavbový vzdelávací program.“.
3. V § 30 ods. 2 písm. a) sa vypúšťajú slová „špecializačný vzdelávací program alebo“.
4. V § 30 ods. 2 písmeno c) znie:

„c) zoznam, ktorý obsahuje meno a priezvisko garanta vzdelávacieho programu a lektorov lektorského zboru pre vzdelávací program.“.

1. V § 30 ods. 3 sa vypúšťajú slová „špecializačného vzdelávacieho programu alebo už akreditovaného“.
2. V § 32 ods. 2 písm. c) sa za slovo „alebo“ vkladá slovo „nadstavbový“.
3. V § 33 odseky 1 a 2 znejú:

„(1) Vzdelávacia inštitúcia je oprávnená na základe udelenej akreditácie uskutočňovať akreditovaný špecializačný vzdelávací program, akreditovaný nadstavbový vzdelávací program, akreditovaný vzdelávací program sústavného vzdelávania v sociálnej práci alebo akreditovaný vzdelávací program sústavného vzdelávania v nadstavbovej odbornej činnosti.

(2) Vzdelávacia inštitúcia, ktorej ministerstvo udelilo akreditáciu, je povinná

* 1. uskutočňovať akreditovaný vzdelávací program za podmienok, za ktorých jej bola akreditácia udelená,
  2. viesť v príslušnom školskom roku alebo v príslušnom cykle akreditovaného vzdelávacieho programu dokumentáciu akreditovaného vzdelávacieho programu podľa osobitného predpisu,9) okrem protokolu o záverečnej skúške, ak ide o akreditovaný vzdelávací program sústavného vzdelávania v sociálnej práci alebo akreditovaný vzdelávací program sústavného vzdelávania v nadstavbovej odbornej činnosti,
  3. viesť zoznam vydaných osvedčení o špecializácii, osvedčení o odbornej spôsobilosti, osvedčení o absolvovaní sústavného vzdelávania v sociálnej práci a osvedčení o absolvovaní sústavného vzdelávania v nadstavbovej odbornej činnosti, ktorý obsahuje

1. meno, priezvisko, titul a dátum narodenia absolventa akreditovaného vzdelávacieho programu,
2. názov vzdelávacieho programu,
3. dátum
4. vykonania špecializačnej skúšky alebo odbornej skúšky, meno, priezvisko a titul predsedu skúšobnej komisie a členov skúšobnej komisie, ak ide o špecializačný vzdelávací program alebo nadstavbový vzdelávací program,
5. začatia a ukončenia vzdelávacieho programu sústavného vzdelávania v sociálnej práci alebo vzdelávacieho programu sústavného vzdelávania v nadstavbovej odbornej činnosti,
   1. oznamovať údaje zo zoznamu podľa písmena c) ministerstvu na účely,
6. centrálnej evidencie vydaných osvedčení o špecializácii, osvedčení o odbornej spôsobilosti, osvedčením o absolvovaní sústavného vzdelávania v sociálnej práci a osvedčení o absolvovaní sústavného vzdelávania v nadstavbovej odbornej činnosti,
7. štátnych štatistických zisťovaní,
   1. zabezpečovať profesionálne vykonávanie akreditovaného vzdelávacieho programu.“.
8. V § 33 ods. 3 druhej vete sa na konci pripájajú tieto slová: „podľa § 29 ods. 1 písm. b) až d)“.
9. V § 34 ods. 1 písm. b) sa za slovo „akreditovaného“ vkladá slovo „nadstavbového“.
10. V § 34 sa odsek 1 dopĺňa písmenami c) a d), ktoré znejú:

„c) akreditovaného vzdelávacieho programu sústavného vzdelávania v sociálnej práci osvedčenie o absolvovaní sústavného vzdelávania v sociálnej práci,

d) akreditovaného vzdelávacieho programu sústavného vzdelávania v nadstavbovej odbornej činnosti osvedčenie o absolvovaní sústavného vzdelávania v nadstavbovej odbornej činnosti.“.

1. V § 34 ods. 2 prvej vete sa za slovo „odseku 1“ vkladajú slová „písm. a) a b)“ a za slovo „alebo“ sa vkladá slovo „nadstavbový“.
2. V § 34 ods. 3 sa slová „alebo vzdelávacieho programu“ nahrádzajú slovami „alebo nadstavbového vzdelávacieho programu“ a slová „ods. 3 a ods. 5“ sa nahrádzajú slovami „ods. 4 a ods. 7“.
3. V § 34 ods. 5 písm. b) sa za slovo „akreditovaného“ vkladá slovo „nadstavbového“.
4. V § 34 ods. 5 písm. c) sa za slovo „názov“ vkladá slovo „nadstavbového“.
5. V § 34 sa za odsek 5 vkladá nový odsek 6, ktorý znie:

„(6) Osvedčenie o absolvovaní sústavného vzdelávania v sociálnej práci a osvedčenie o absolvovaní sústavného vzdelávania v nadstavbovej odbornej činnosti obsahujú

1. názov vzdelávacej inštitúcie,
2. meno, priezvisko, titul a dátum narodenia absolventa akreditovaného vzdelávacieho programu sústavného vzdelávania v sociálnej práci alebo akreditovaného vzdelávacieho programu sústavného vzdelávania v nadstavbovej odbornej činnosti,
3. názov akreditovaného vzdelávacieho programu sústavného vzdelávania v sociálnej práci alebo akreditovaného vzdelávacieho programu sústavného vzdelávania v nadstavbovej odbornej činnosti,
4. hodinový rozsah akreditovaného vzdelávacieho programu sústavného vzdelávania v sociálnej práci alebo akreditovaného vzdelávacieho programu sústavného vzdelávania v nadstavbovej odbornej činnosti,
5. dátum začiatku a ukončenia akreditovaného vzdelávacieho programu sústavného vzdelávania v sociálnej práci alebo akreditovaného vzdelávacieho programu sústavného vzdelávania v nadstavbovej odbornej činnosti.“.

Doterajšie odseky 6 až 8 sa označujú ako odseky 7 až 9.

1. V § 34 ods. 7 sa slovo „predseda“ nahrádza slovami „ak ide o špecializačný vzdelávací program a nadstavbový vzdelávací program, predseda“.
2. V § 35 vrátane nadpisu znie:

„**§ 35**

**Zoznam vzdelávacích inštitúcií**

Ministerstvo vedie a na svojom webovom sídle zverejňuje zoznam vzdelávacích inštitúcií uskutočňujúcich špecializačný vzdelávací program, nadstavbový vzdelávací program, vzdelávací program sústavného vzdelávania v sociálnej práci alebo vzdelávací program sústavného vzdelávania v nadstavbovej odbornej činnosti, na ktoré je udelená akreditácia podľa tohto zákona, ktorý obsahuje

1. názov vzdelávacej inštitúcie,
2. sídlo vzdelávacej inštitúcie,
3. právnu formu vzdelávacej inštitúcie a
4. názov špecializačného vzdelávacieho programu, nadstavbového vzdelávacieho programu, vzdelávacieho programu sústavného vzdelávania v sociálnej práci alebo vzdelávacieho programu sústavného vzdelávania v nadstavbovej odbornej činnosti.“.
5. V § 38 ods. 1 písm. a) sa vypúšťajú slová „špecializačný vzdelávací program alebo“.
6. V § 41 písm. b) sa vypúšťa slovo „jednorazová“.
7. Za § 47 sa vkladá § 48, ktorý vrátane nadpisu znie:

„**§ 48**

**Prechodné ustanovenie k úpravám účinným od 1. januára 2024**

Sociálnemu pracovníkovi, ktorý k 31. decembru 2023 vykonáva sociálnu prácu v špecializovanom odbore sociálnej práce ustanovenom nariadením a nespĺňa podmienku osobitného kvalifikačného predpokladu na výkon špecializovanej odbornej činnosti, začne lehota podľa § 5a ods. 1 v znení účinnom od 1. januára 2024 plynúť od 1. januára 2024.“.“.

Navrhovaná zmena nadobúda účinnosť 1. januára 2024, čo sa premietne do článku o účinnosti zákona.

V súvislosti s navrhovanou zmenou sa primerane upraví názov návrhu zákona.

Predložený pozmeňujúci návrh komplexnejšie rieši problematiku zabezpečenia výkonu špecializovaných odborných činností v špecializovaných odboroch sociálnej práce po uplynutí lehoty ustanovenej v § 46 a reflektuje na potrebu prijatia systémového riešenia, ktoré bude zahŕňať riešenie situácií vyplývajúcich z aplikačnej praxe, ktoré by nastali aj v prípade predĺženia lehoty podľa § 46, ako sa to navrhuje v predloženom návrhu zákona. Posunutie tejto lehoty by síce vyriešilo riziko vzniku negatívnych dopadov na výkon a kontinuitu výkonov špecializovaných odborných činností v špecializovaných odboroch sociálnej práce v roku 2024, avšak po uplynutí tejto lehoty by bolo prijatie ďalších riešení opätovne aktuálne a nevyhnutné.

Zákon o sociálnej práci v jeho platnom znení upravuje výkon špecializovanej odbornej činnosti v špecializovaných odboroch sociálnej práce (t. č. sociálna kuratela a sociálna posudková činnosť) tak, že výkon špecializovanej odbornej činnosti sociálnym pracovníkom je podmienený splnením podmienky osobitného kvalifikačného predpokladu (§ 5 ods. 2), a to do 31. decembra 2023 (§ 46). Zo zákona tak vyplýva, že každý sociálny pracovník, ktorý po 1. januári 2024 bude vykonávať špecializovanú odbornú činnosť, musí podmienku osobitného kvalifikačného predpokladu spĺňať. Splnenie tejto podmienky je viazané na absolvovanie akreditovaného špecializačného vzdelávacieho programu (v trvaní minimálne 12 a maximálne 18 mesiacov) a preukazuje sa dokladom o jeho úspešnom absolvovaní. V podmienkach aplikačnej praxe sa splnenie tejto podmienky pred samotným prijatím sociálneho pracovníka na pracovné miesto s dohodnutým výkonom špecializovaných odborných činností stalo prekážkou, pre ktorú sa obsadzovanie predmetných pracovných miest novými zamestnancami zúžilo na minimum. Zároveň sa absolvovanie akreditovaného špecializačného vzdelávacieho programu v stanovenej lehote uvedenej v § 46 ukázalo ako nereálne, a to z viacerých objektívnych dôvodov, pričom jedným z týchto dôvodov bola nemožnosť realizovať akreditované špecializačné vzdelávanie v prezenčnej forme počas pandémie spôsobenej ochorením COVID-19 alebo z dôvodu napríklad dočasnej pracovnej neschopnosti pre chorobu alebo úraz, alebo karanténu, materskej dovolenky, otcovskej dovolenky, rodičovskej dovolenky.

Z dôvodu eliminácie možných negatívnych dopadov na výkon špecializovaných odborných činností v špecializovaných odboroch sociálnej práce sa navrhuje

1. vytvoriť priestor pre absolvovanie akreditovaného špecializačného vzdelávacieho programu počas samotného výkonu špecializovanej odbornej činnosti zavedením fikcie plnenia osobitného kvalifikačného predpokladu počas doby 4 rokov odo dňa vzniku prvého pracovnoprávneho vzťahu alebo obdobného pracovného vzťahu dohodnutého na výkon príslušnej špecializovanej odbornej činnosti, resp. prvej zmeny druhu práce na výkon príslušnej špecializovanej odbornej činnosti. V prechodnom ustanovení (§ 48) sa zároveň navrhuje, že sociálny pracovník, ktorý k 31. decembru 2023 vykonáva sociálnu prácu v špecializovanom odbore sociálnej práce, avšak nespĺňa podmienku osobitného kvalifikačného predpokladu na výkon špecializovanej odbornej činnosti, začne predmetná doba plynúť od 1. januára 2024,
2. doplniť splnomocňovacie ustanovenie pre vládu Slovenskej republiky, ktorá môže nariadením ustanoviť obdobie, ktoré sa do doby fikcie nezapočítava, inak povedané, o ktorú sa štvorročná doba fikcie predlžuje a zároveň ustanoviť obdobie, o ktoré sa predlžuje doba trvania akreditovaného špecializačného vzdelávacieho programu. Pôjde najmä o obdobie prekážok v práci na strane zamestnanca, avšak splnomocnenie pre vydanie predmetnej úpravy v nariadení vlády Slovenskej republiky bude umožňovať flexibilnejšiu reakciu na prípadné podnety z praxe.

Splnenie podmienky osobitného kvalifikačného predpokladu podľa §5a ods. 1, ako aj § 48 (t. j. do štyroch rokov), poskytuje dostatočný časový priestor na úspešné absolvovanie špecializačného vzdelávacieho programu v stanovenej dobe trvania vzdelávania a nebude tak ohrozený výkon špecializovanej odbornej činnosti v špecializovaných odboroch sociálnej práce (takúto lehotu aplikuje aj rezort školstva v súvislosti so splnením kvalifikačného predpokladu pedagogických zamestnancov na výkon pracovnej činnosti). Je potrebné podotknúť, že navrhovaná fikcia sa nebude vzťahovať na výkon sociálnej práce samostatnou praxou sociálneho pracovníka.

Návrh zároveň upravuje oblasť sústavného vzdelávania v sociálnej práci a sústavného vzdelávania v nadstavbovej odbornej činnosti (ďalej len „sústavné vzdelávanie“). Sústavné vzdelávanie sociálnych pracovníkov a asistentov sociálnej práce je súčasťou odbornej spôsobilosti a jeho účelom je zdokonaľovanie, udržiavanie a dopĺňanie vedomostí a zručností potrebných pre výkon sociálnej práce, ako aj odborných činností (pri výkone nadstavbovej odbornej činnosti). Sústavné vzdelávanie upravuje ustanovenie § 41 zákona o sociálnej práci, a to najmä vo forme samoštúdia, vzdelávacej aktivity, odbornej stáže, publikačnej činnosti, vedeckovýskumnej činnosti. Zákon o sociálnej práci však bližšie nestanovuje podmienky kvality či obsahového zamerania sústavného vzdelávania. Za účelom posilnenia kvalitatívneho a obsahového rámca sústavného vzdelávania sa navrhuje, aby sa existujúce formy sústavného vzdelávania rozšírili aj o akreditované vzdelávacie programy (pri sústavnom vzdelávaní v nadstavbových odborných činnostiach však až po vytvorení sústavy nadstavbových odborných činností), a to najmä z dôvodu, že toto vzdelávanie je súčasťou odbornej spôsobilosti. Akreditácia programov sústavného vzdelávania umožní lepšie reflektovať na potreby aplikačnej praxe v rezorte práce, sociálnych vecí a rodiny a garantovať kvalitu vzdelávacích programov sústavného vzdelávania s pozitívnym dopadom na profesionalitu výkonov v oblasti sociálnych vecí a rodiny. Kvalita a obsah programov sústavného vzdelávania budú garantované overením plnenia podmienok udelenia akreditácie, ktoré posúdi akreditačná komisia zriadená podľa § 28 zákona o sociálnej práci. Na základe vyjadrenia akreditačnej komisie Ministerstvo práce, sociálnych vecí a rodiny Slovenskej republiky rozhodne o udelení akreditácie vzdelávacieho programu sústavného vzdelávania.

Navrhované zmeny nepredpokladajú vplyv na rozpočet verejnej správy.

**Výbor NR SR pre sociálne veci**

**Gestorský výbor odporúča schváliť.**

**V.**

**Gestorský výbor** na základe stanovísk výborov **k návrhu poslankyne** Národnej rady Slovenskej republiky Jany Žitňanskej na vydanie zákona, ktorým sa mení zákon č. 219/2014 Z. z. o sociálnej práci a o podmienkach na výkon niektorých odborných činností v oblasti sociálnych vecí a rodiny a o zmene a doplnení niektorých zákonov v znení neskorších predpisov **(tlač 1358)** a v ich uzneseniach uvedených pod bodom III. tejto správy **odporúča** Národnej rade Slovenskej republiky návrh zákona v znení schváleného pozmeňujúceho návrhu

**schváliť.**

**Spoločná správa** výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní **bola schválená** uznesením Výboru Národnej rady Slovenskej republiky pre sociálne veci  
č. 258 zo 14. marca 2023.

Týmto uznesením výbor zároveň poveril spoločného spravodajcu **Vladimíra Ledeckého,**  aby na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

 Bratislava 14. marca 2023

**Vladimír Ledecký v.r**

**predseda výboru**